  Виталий Пронин Ижысь искусствоосъя 5 номеро нылпи школа пусъемын Россилэн Президентэзлэн В. Путинлэн Данъян грамотаеныз но синпель медаленыз.Таӵе дунъет юнме шорысь уг сётӥськы. Ижысь искусствоосъя 5-тӥ нылпи школаез сӥлы каризы кылем арын Сочиын Олимпиадаез но паралимпиадаез ортчытыны юрттэмзы понна. Ӵапак Сочиын кырӟаз та школаысь «Удмуртия» нылпи хор. Бадӟым наградаез басьтӥз искусствоосъя школалэн директорез Татьяна Сычёва. Нялтас вераса, Татьяна Рюриковна ик кивалтэ быдэс шаермылы но солэн палэназ тодмо луэм хорен. Вуоно арын «Удмуртия» хорлы тырмоз ини 50 ар.- Мон сыӵе шудо, хормес, нылпиосмес, таӵе медален пусйизы шуыса. Мылкыдме усьтыны кылъёс уг сюро. Тодам лыктэ дано крезьгурчимылэн Пётр Чайковскийлэн верамез гинэ. Аспал эшмы ас вакытаз шуэм: сяськаос, нылпиос но крезьгур - тужгес чеберез та дунне вылын. Мон соин быдэсак соглаш, - мылкыдзэ усьтӥз Татьяна Сычёва."УД"   Теги: Ижкар искусство  